《简庞弼唐郡伯》
明代·李畅

先生夙抱太玄心，石上鸣泉是素琴。鳣席数年催鹿角，鸿篇万里售鸡林。

遗经世擅玄成业，大雅兼闻正始音。坐里春风多岁月，出门流水落花深。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。